കൊടിയത്തൂര് സര്വീസ് സഹകരണ ബാങ്കിന്റെ സഹര്ഷം കാരുണ്യനിധി പദ്ധതിയ്ക്ക് തുടക്കമായി മുക്കം: ബാങ്കിംഗ് രംഗത്തും കാര്ഷിക വ്യാവസായിക സേവന രംഗങ്ങളിലും ഏറെ നൂതന പദ്ധതികള് നടപ്പിലാക്കിയ കൊടിയത്തൂര് സര്വീസ് സഹകരണ ബാങ്ക് 34ാ മത് വാര്ഷികാഘോഷത്തിന്റെ ഭാഗമായി പുതിയ പദ്ധതിക്ക് തുടക്കം കുറിച്ചു. സഹര്ഷം കാരുണ്യനിധി എന്ന പേരിലാണ് പുതിയ സാമൂഹ്യസുരക്ഷാ പദ്ധതി ആരംഭിച്ചത്. ബാങ്കിലെ അംഗങ്ങള്ക്കും സഹകാരികള്ക്കും പുറമെ സമുഹത്തിലെ അവശതയനുഭവിക്കുന്നവര്ക്കും നിത്യരോഗികളായവര്ക്കുമെല്ലാം കരുതലൊരുക്കുന്നതാണ് പദ്ധതി. കോവിഡ് സാഹചര്യത്തില് ഏറെ ദുരിതമനുഭവിക്കുന്നവര്ക്ക് ജനകീയ പങ്കാളിത്തത്തോടെ സഹായവും ചികിത്സയും പിന്തുണയും നല്കുക എന്നതാണ് സഹര്ഷം കാരുണ്യനിധിയിലൂടെ ബാങ്ക് ലക്ഷ്യമിടുന്നത് . പദ്ധതിയുടെ ഉദ്ഘാടനം ബാങ്ക് ഓഡിറ്റോറിയത്തില് നടന്ന ചടങ്ങില് മുന് എംഎല്എ ജോര്ജ് എം.തോമസ് നിര്വഹിച്ചു. ബാങ്ക് പ്രസിഡന്റ് വി.വസീഫ് അധ്യക്ഷനായി. വൈസ് പ്രസിഡന്റ് സന്തോഷ് സെബാസ്റ്റ്യന്, ഡയറക്ടര്മാരായ വി.കെ.അബൂബക്കര്, നാസര് കൊളായി, എ.സി.നിസാര് ബാബു, പി.ഷിനോ, അഹമ്മദ് കുട്ടി പാറക്കല്, അസ്മാബി പരപ്പില്, സിന്ധുരാജന്, സെക്രട്ടറി കെ.ബാബുരാജ് റീന ബോബന് തുടങ്ങിയവര് പങ്കെടുത്തു.